François Pallu

François Pallu (født 30. august 1626 i Tours i Frankrike, død 29. oktober 1684 i Muyang i Kina  var misjonær og biskop i Øst-Asia, særlig i Kina, medgrunnlegger av «Missions Etrangères de Paris», og en aktiv forkjemper for styrkingen av Pavestolens rettigheter overfor det portugisiske patronatssystemet.

Liv og virke
Prest
Etter studier i teologi og jus ble Pallu presteviet i 1650. 
Titulæbiskop, apostolisk vikar for Tonkin og for tilgrensende områder
Etter et møte med pater Alexandre de Rhodes S.J. i 1653, som var på reise for å vinne biskoper og misjonærer for Øst-Asia, begav Pallu seg til Roma. Den 29. juli 1658 ble han der utnevnt til titulærbiskop og til apostolisk vikar for Tonkin og administrator av Laos og fem sørkinesiske provinser. Han ble bispeviet den 17. november samme år av kardinal Antonio Barberini O.S.Io.Hieros., erkebiskop av Reims; medkonsekrerende var Lorenzo Gavotti, emeritert biskop av Ventimiglia, og biskop Marco Antonio Bottoni (Bettoni) T.O.R., hjelpebiskop for Frascati.

I 1660 grunnla han sammen med fader Pierre Lambert de la Motte i Paris misjonsseminaret «Missions Etrangères de Paris» (M.E.P.), det første misjonsseminar for sekularprester overhodet. I 1662 brøt Pallu opp mot Siam, og grunnla et presteseminar også der i 1664. 

Etter et opphold i Roma 1667-1670 dro han igjen til Siam, der han sammen med fader Louis Laneau ble mottatt under store æresbevisninger av kongen, som gav dem religionsfrihet. På veien videre mot Kina i 1674 kom han uforutsett til Manila, der han ble arrestert av spanjolene og tvunget til å returnere til Europa. 

Under sitt neste Romaopphold begynte Pallu en heftig kampanje mot jesuittene og mot Spanias og Portugals patronatsrettigheter i Det fjerne østen. Dette førte til to pavelige dekreter i 1678 og 1679 som forordnet at alle misjonærer i padroadoområdene der skulle avlegge lydighetsløfte overfor de apostoliske vikarer som Roma utnevnte.

Apostolisk vikar av Fukien i Kina 
Den 15. april 1680 ble biskop Pallu utnevnt til apostolisk vikar av Fukien (Fujian) i Kina, og for en syvårsperiode til generaladministrator for misjonene i hele Kina, og brøt opp på reisen. Det var først i 1684 at han kom til landet og gikk i land i Fujian. Hans forsøk på å få misjonærene til å avlegge lydighetsløftet førte til heftig motstand blant ordensgeistligheten. 

Kort før sin død utpekte han pater Charles Maigrot M.E.P. og pater Bernardino della Chiesa O.F.M. (1644–1721) til sine etterfølgere i Kina.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Biskop Giovanni Battista Scanaroli (Scannaroli) (1579-1664) *1630
 Kardinal Antonio Barberini, jr. S.Il.Hieros. (1607-1671) *1655
 Biskop François Pallu (1626-1684) *1658palluf, lest 22. februar 2022

Verker
Relation abrégé des missions et voyages du Evêque François envoyez aux royaumes de la Chine, Cochinchine, Tonquin & Siam, 1668, 1682, ital. 1669, Utdrag i: A. Launay, Histoire de la Mission du Tonkin, Documents I, 1927, 1-8, 14-15; 
Mémoire sur l'état présent des missions et des evesques français, vicaires apostoliques dans la Chine et dans les autres royaumes de l'Orient, Etat sommaire des missions de la Chine et l'envoy des trois evesques dans les nouvelles églises de cet empire, ca. 1660, i: A. Launay, Lettres de Mgr. Pallu I, 1904, 392-403
Lettres de Mgr. Pallu, Vicaire Apostolique du Tonkin 1658-1684, I, II, 1905, ed. Adrien Launay
Med Pierre Lambert de La Motte: Instructiones et munera apostolica rite obeunde, perutiles missionibus Chinas, Tunchini, Cochinchinae, atque Siami, 1669.

Referanser

Litteratur
Anderson, Gerald H. Biographical Dictionary of Christian Missions Wm. B. Eerdmans Publishing, 1999 ISBN 0-8028-4680-7 
Missions étrangères de Paris. 350 ans au service du Christ 2008 Editeurs Malesherbes Publications, Paris ISBN 978-2-916828-10-7
Les Missions Etrangères. Trois siecles et demi d'histoire et d'aventure en Asie Editions Perrin, 2008, ISBN 978-2-262-02571-7

Kategori:Linjen Rebiba
Kategori:Franske medlemmer av Det parisiske misjonsselskap
Kategori:Franske katolske biskoper
Kategori:Franske katolske biskoper utenfor hjemlandet
Kategori:Ikkekinesiske katolske biskoper i Kina
Kategori:Ikkevietnamesiske katolske biskoper i Vietnam
Kategori:Personer fra Tours
Kategori:Qing-dynastiets historie
Kategori:Kinesisk kirkehistorie fra 1644 til 1799
Kategori:Katolske misjonærer
Kategori:Franske misjonærer
Kategori:Misjonærer i Vietnam
Kategori:Misjonærer i Laos
Kategori:Misjonærer i Kina